Kánon (fikcia)

Pod pojmom kánon sa vo fikcii rozumie materiál akceptovaný ako súčasť príbehu v individuálnom fiktívnom vesmíre. Často je použitý ako základ pre fan fiction. Tento pojem sa dá použiť ako podstatné meno označujúce „pôvodnú tvorbu, z ktorej autor fan fikcie čerpá námety," ale aj ako prídavné meno, ktoré označuje, či sú isté dejové línie akceptovateľné ako autoritatívne súčasti istého fiktívneho vesmíru. Fan fikcie sa teda dajú opísať ako „nekánonické", kým udalosti z oficiálneho zdroja sú „kánonické". Alternatívne sa používajú pojmy "mytológia" alebo "kontinuita", kým pojmom mytológia sa hlavne označuje bohato rozvitý fiktívny kánon (napr. celistvý imaginárny svet s rozsiahlou históriou).
Vznik pojmu.
Použitie slova „kánon" vo význame súhrnu textov pochádza z Biblického kánonu, súboru kníh považovaných za súčasť svätej knihy, na rozdiel od nekánonických apokryfov. Samotný pojem bol prvý raz použitý v kontexte fiktívnej literatúry na označenie poviedok a románov o Sherlockovi Holmesovi napísaných Arthurom Conanom Doylom. Ronald Knox použil tento pojem vo svojej eseji z roku 1911 aby odlíšil Doylovu tvorbu od nasledovných pastišov iných autorov. Následne bol pojem aplikovaný mnohým iným fiktívnym vesmírom. Medzi ne patria sci-fi a fantasy franšízi ako sú "Star Trek", "Hviezdne vojny", "Harry Potter", "Halo", "Fallout", , "Mass Effect", BioShock, Doctor Who, Stredozem, A Song of Ice and Fire," Narnia", séria kníh Temná veža a Dinotopia, v ktorých sa odohrali mnohé príbehy, ktoré si niekedy môžu navzájom odporovať.
Kanonicita.
Keď existuje niekoľko „oficiálnych" tvorieb alebo médií, môže byť nejasné, ktoré tvorby sa pokladajú a nepokladajú za kánonické. Toto sa rieši buď odčlenením istých médií z kánonického stavu (napríklad v prípade "Star Trek"), stanovením rozličnej úrovne kánonicity rozdielnym druhom médií (v prípade "Hviezdnych vojen") alebo uznaním rozličných, ale výsadných mediálnych úprav za oficiálne v ich vlastnej kontinuite, no nie v iných kontinuitách (v prípade "Battlestar Galactica"). V iných prípadoch sa kánon nepokladá za dôležitý a preto nie je objasnené čo je a čo nie je kánonické. Kánon je najmä dôležitý čo sa týka reštartu a pretvorenia existujúcich franšíz, ako v prípade "Star Trek" filmu z roku 2009.
Oficiálna internetová stránka franšíze "Star Trek" opisuje kánon "Star Treku" ako „udalosti, ktoré sa odohrali v hraných epizódach a filmoch" (to sú televízne seriály "Star Trek", "Star Trek: The Next Generation", "Star Trek: Deep Space Nine", "Star Trek: Voyager", "Star Trek: Enterprise" a "Star Trek" filmy). Udalosti, postavy a dejové línie z tie-in románov, komiksov, video hier a "Star Trek: The Animated Series" sa výlučne nepokladajú za súčasť "Star Trek" kánonu. Napriek tomu stránka dodáva, že isté prvky z týchto zdrojov boli pridané do televíznej série a že „kánon nie je vytesaný do kameňa". Jeden príklad na takýto nekánonický prvok, ktorý sa neskôr stal kánonický v "Star Trek" vesmíre je meno „Tiberius", ktoré sa stalo oficiálnym druhým menom Enterprise kapitána Jamesa T. Kirka. Toto meno bolo prvý raz použité v animovanom seriály "Star Trek", a neskôr sa stalo súčasťou oficiálnej biografie postavy svojím spomenutím v hranom filme "Star Trek VI: The Undiscovered Country".
Kánon "Star Wars" pôvodne existoval na niekoľkých úrovniach. Najvyššiu úroveň obsadzovali pôvodné "Star Wars" filmy a vyjadrenia Georga Lucasa; tie-in fikcia z takzvaného „"Star Wars" Expanded Universe" mala odlišnú úroveň kanonicity. Tento komplexný systém udržiava Leland Chee, zamestannec Lucasfilm.
Tvorcovia "Doctor Who" sa všeobecne snažia vyhýbať vyjadreniam o kanonicite - Russell T Davies ujasnil, že nerozmýšľa nad konceptom kánonu čo sa týka televízneho seriálu "Doctor Who" a jeho spin-offov.
Fanon.
Fan fikcia sa skoro nikdy nepokladá za kánonickú. Napriek tomu sa isté fan tvorby môžu stať vplyvné alebo rozsiahlo akceptované medzi fanúšikmi, ktorý nazývajú takéto tvorby „fanon", čo je kontaminácia slov "fan" a" canon".
Fanon je najmä bežný vo veľkých franšízách a fiktívnych vesmíroch, kde je veľa kánonických a nekánonických diel, ako napríklad v "Star Trek" vesmíre.